“ዋላ እቲ መንግስቲ፡ ኤርትራዊ ንስድርኡ ክሕግዝ ዝደሊ፡ ነቲ ባይታ እንተኸፊቶምሉ፡ ንባዕሉ ዕዳጋ ናይ ምርግጋእ ምሉእ ዓቕሚ ኣለዎ እቲ ኤርትራዊ። እቲ ሽግር ኮይኑ ዘሎ ናይ ድልየት ማሕንቖ ጥራይ እዩ።” ዶ/ር ፍትዊ ከም ዝበሎ፡ ብሓፈሽኡ ኣብ ዕዳጋ ዓለም ዋጋ እኽሊ ወሪዱ ብምህላዉ፡ በቲ ዝዋጻእ ዘሎ ገንዘብ ወይ ኣብ ደገ ዘሎ ኤርትራዊ ንቤተሰቡ ክሰድድ ምኻኣለ በሃላይ’ዩ። ካብ ደገ ናብ ኤርትራ ብመገዲ ዘይወግዓዊ ሓዋላ ዝስደድ ዝነበረ ገንዘብ፡ ኣብዚ እዋን’ዚ ብሰንኪ ለበዳ ኮሮናቫይረስ ተጎናዲቡ ይርከብ። እቲ ብኽንደይ ጸገም ብዌስተርን ዩንዮን ዝለኣኽ ዘሎ’ውን ብትሑት ሸርፊ ምዃኑ፡ ኣብ’ቶም ዝሰዱን ዝቕበሉን ኣሉታዊ ጽልዋ ኣለዎ። ኣብታ ሃገር ምንቅስቓስን መጓዓዝያን ተኸልኪሉ ምህላዉ እውን፡ ብፍላይ ነቶም ኣብ ገጠራት ዝነብሩ፡ ነቲ ናብ ከተማታት ዝለኣኽ ገንዘብ ብቐሊሉ ክረኽብሉ ኣብ ዘይክሉ ኩነታት ወዲቖም ይርከቡ። ዶ/ር መብራህቱ ብወገኑ፡ ሃገራት ዓለም በብዓቕመን፡ ብሰንኪ ለበዳ ኮሮናቫይረስ ዝተሃስየ ቁጠባታተን ንምድጋፍን ንምሕዋይን ናይ ቢልዮናት ዶላራት ህጹጽ ባጀት ከጽድቓ ከም ዝተራእያ ብምጥቃስ፡ ብወገን ኤርትራ ግን ዝወጸ ወጥን ከምዘየለ ይዛረብ። “ፕረዚደንት ኤርትራ ኣብቲ ናይ 24 ግንቦት መዓልቲ ናጽናት ኣብ ዝሃቦ መግለጺ፡ ንኮሮናቫይረስ ዝምልከት ሮድ-ማፕ ከነዳሉ ኢና ወይ ፍኖተ-ካርታ ከነዳሉ ኢና ዝብል ክሳብ ሕጂ ግን ወላ ሓደ ዝወጽአ የለን” ድማ ይብል። ምንጪ ስእሊ, Eric Lafforgue/gettyimages ቁጠባዊ ፖሊሲ መንግስቲ ኤርትራ እንታይ ይመስል?
